A4-0093/99

Ψήφισμα επί της δεύτερης έκθεσης της Επιτροπής προς το Ευρωπαϊκό Κοινοβούλιο και το Συμβούλιο σχετικά με την εφαρμογή της οδηγίας για τη νομιμοποίηση εσόδων από παράνομες δραστηριότητες (COM(98)0401 - C4-0396/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(98)0401 - C4-0396/98),

- έχοντας υπόψη την οδηγία του Συμβουλίου 91/308/ΕΟΚ της 10ης Ιουνίου 1991, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ((ΕΕ L 166 της 28.6.1991, σελ. 77.))

- έχοντας υπόψη το ψήφισμά του της 21ης Ιουνίου 1996, σχετικά με την πρώτη έκθεση της Επιτροπής προς το Ευρωπαϊκό Κοινοβούλιο και το Συμβούλιο για την εφαρμογή της οδηγίας 91/308/ΕΟΚ σχετικά με τη νομιμοποίηση εσόδων από παράνομες δραστηριότητες (COM(95)0054 - C4-0137/95), ((ΕΕ C 198 της 8.7.1996, σελ. 245.))

- έχοντας υπόψη τη σύσταση αριθ. 26 του Προγράμματος Δράσης για την καταπολέμηση του οργανωμένου εγκλήματος ((EE C 251 της 15.8.1997, σελ. 1.)), την κοινή δράση για την ίδρυση Ευρωπαϊκού Δικαστικού Δικτύου ((EE L 191 της 7.7.1998, σελ. 4.)), το οποίο ήδη λειτουργεί, καθώς και την κοινή δράση σχετικά με τη νομιμοποίηση εσόδων από παράνομες δραστηριότητες, την έρευνα, το πάγωμα, την κατάσχεση και τη δήμευση των μέσων τέλεσης και των προϊόντων από αξιόποινες πράξεις ((ΕΕ L 333 της 9.12.1998, σελ. 1.))[semigr ]

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Δημοσίων Ελευθεριών και Εσωτερικών Υποθέσεων και της Επιτροπής Οικονομικής, Νομισματικής και Βιομηχανικής Πολιτικής (A4-0093/99),

A. λαμβάνοντας υπόψη ότι ο παγκόσμιος ετήσιος όγκος της νομιμοποίησης εσόδων που προέρχονται από παράνομες δραστηριότητες εκτιμάται σε 500 δισ. αμερικανικά δολάρια,

Β. έχοντας υπόψη τον ελλιπή χαρακτήρα των στοιχείων των κρατών μελών όσον αφορά τον αριθμό των ποινικών διαδικασιών που κινήθηκαν, των υπόπτων και των καταδικασθέντων ή αθωωθέντων προσώπων καθώς και όσον αφορά το ύψος των παγωμένων και δημευθεισών περιουσιακών αξιών,

Γ. έχοντας υπόψη, ότι τα προκείμενα στοιχεία όσον αφορά τον αριθμό των ποινικών διαδικασιών που κινήθηκαν, των υπόπτων και των καταδικασθέντων ή αθωωθέντων προσώπων καθώς και το ύψος των παγωμένων ή δημευθεισών περιουσιακών αξιών οδηγούν στο συμπέρασμα για την κακή λειτουργία του κατασταλτικού συστήματος της νομιμοποίησης εσόδων από παράνομες δραστηριότητες στην ΕΕ,

Δ. λαμβάνοντας υπόψη ότι η νομιμοποίηση εσόδων από παράνομες δραστηριότητες πρέπει να αντιμετωπιστεί κατά τρόπο που να επιβάλει ομοιόμορφα οικονομικά εμπόδια στους φορείς που δραστηριοποιούνται στις σχετικές αγορές,

1. καλεί την Επιτροπή να υποβάλει νομοθετική πρόταση με στόχο την τροποποίηση της οδηγίας για τη νομιμοποίηση εσόδων από παράνομες δραστηριότητες 7 η νομοθετική αυτή πρόταση πρέπει να περιλαμβάνει:

α) τη συμπερίληψη στο πλαίσιο εφαρμογής της οδηγίας, των επαγγελμάτων που διατρέχουν κίνδυνο να εμπλακούν στη διαδικασία νομιμοποίησης εσόδων από παράνομες δραστηριότητες ή να πέσουν θύματα ατόμων που εμπλέκονται στη διαδικασία αυτή, όπως μεσιτικά γραφεία, μεσίτες έργων τέχνης, πράκτορες δημοπρασιών, καζίνο, ανταλλακτήρια συναλλάγματος, μεταφορείς κεφαλαίων, συμβολαιογράφοι, λογιστές, δικηγόροι, φοροτεχνικοί και ελεγκτές ((Βλέπε Οδηγία 84/253/EΟΚ σχετικά με τη χορήγηση άδειας στους υπεύθυνους για τον νόμιμο έλεγχο των λογιστικών εγγράφων, EE L 126 της 12.5.1984 σελ. 20.))

με στόχο

- την πλήρη ή μερική συμμόρφωσή τους στους κανόνες που περιλαμβάνονται σε αυτήν, ή, αν είναι αναγκαίο,

- την επιβολή σε αυτούς νέων κανόνων που θα λαμβάνουν υπόψη τις ιδιαίτερες συνθήκες που διέπουν το επάγγελμά τους, και ιδιαίτερα θα σέβονται πλήρως την υποχρέωσή τους για τήρηση του επαγγελματικού απόρρητου,

β) μέτρα που θα διασφαλίζουν ότι οι επιβαλλόμενες νομικές προϋποθέσεις στον χρηματοπιστωτικό τομέα, με την ευρεία έννοια του όρου, είναι αντίστοιχες σε όλους τους κλάδους του εν λόγω τομέα και ότι η ανταγωνιστική θέση των οικονομικών φορέων του χρηματοπιστωτικού τομέα θα επηρεάζεται στην πράξη κατά ισοδύναμο τρόπο[semigr ]

2. υπογραμμίζει την αναγκαιότητα της εκτεταμένης αναθεώρησης της οδηγίας και καλεί την Επιτροπή, να λάβει υπόψη της εν προκειμένω τις ακόλουθες απόψεις:

- βελτίωση της διάρθρωσης των επί μέρους άρθρων της οδηγίας για τη βελτίωση της αναγνωσιμότητας και του καταληπτού της χαρακτήρα[semigr ]

- επέκταση του πεδίου εφαρμογής της οδηγίας στη δήμευση περιουσιακών αξιών με τη δημιουργία ενιαίων, σαφών και εφαρμόσιμων διαδικαστικών αρχών κατά την κατάσχεση, το πάγωμα και τη δήμευση περιουσιακών αξιών (π.χ. δυνατότητα δήμευσης ανεξαρτήτως της παρουσίας του δράστου, όπως όταν αυτός έχει αποβιώσει ή διαφεύγει[semigr ] εξέταση των δυνατοτήτων αποδεικτικών διευκολύνσεων κατά τη δήμευση περιουσίας που έχει κτηθεί κατόπιν εγκλήματος[semigr ] εισαγωγή δικαίου συστήματος διανομής της δημευθείσας περιουσίας στα κράτη μέλη ανάλογα με τη συμμετοχή τους στις έρευνες[semigr ] εξέταση της δυνατότητας εάν τα δημευθέντα αυτά περιουσιακά στοιχεία θα μπορούσαν να χορηγηθούν ως αποζημίωση σε θύματα εγκληματικών πράξεων[semigr ]

- ενιαία οργάνωση της συλλογής πληροφοριών στα κράτη μέλη σε σχέση με τον αριθμό των ποινικών διαδικασιών που κινήθηκαν, των υπόπτων και των καταδικασμένων ή αθωωθέντων προσώπων καθώς και το ύψος των περιουσιακών αξιών που πάγωσαν ή δημεύθηκαν προκειμένου να βελτιωθεί η αξιοπιστία και η ποιότητα των στατιστικών[semigr ]

- μέτρα για τη βελτίωση του συστήματος της εκπαίδευσης και μετεκπαίδευσης ατόμων, τα οποία ασκούν δραστηριότητες, οι οποίες είναι ικανές να χρησιμοποιηθούν καταχρηστικώς για τους σκοπούς της νομιμοποίησης εσόδων από παράνομες δραστηριότητες[semigr ]

- δημιουργία υποχρέωσης για κυρώσεις (πειθαρχικές, αστικές ή διοικητικές) σε βαριές παραβάσεις της υποχρέωσης καταγραφής και καταγγελίας[semigr ]

3. υπογραμμίζει την αναγκαιότητα, να τροποποιηθεί και η δήλωση στο Παράρτημα της οδηγίας και καλεί την Επιτροπή, να προβεί στην ολοκλήρωση του καταλόγου των προπαρασκευαστικών πράξεων για την αντικειμενική υπόσταση της νομιμοποίησης εσόδων σύμφωνα με την έννοια του Κοινού Μέτρου σχετικά με την νομιμοποίηση εσόδων και την έρευνα, εντοπισμό, πάγωμα ή την κατάσχεση και τη δήμευση μέσων τέλεσης και προϊόντων από αξιόποινες πράξεις, όπου όμως θα πρέπει να επιδιωχθεί μία πλέον κατανοητή περιγραφή[semigr ]

4. ζητεί από την Επιτροπή και τα κράτη μέλη να αντιμετωπίσουν το θέμα της χρησιμοποίησης τεχνικών ηλεκτρονικής πληρωμής και του Internet για λόγους νομιμοποίησης εσόδων από παράνομες δραστηριότητες, διερευνώντας δυνατότητες για ανάληψη ειδικής νομοθετικής δράσης[semigr ]

5. υποστηρίζει ότι, όπου η καταπολέμηση της νομιμοποίησης εσόδων από παράνομη δραστηριότητα προϋποθέτει τη συλλογή προσωπικής φύσεως δεδομένων, πρέπει να προστατεύεται το δικαίωμα στην ιδιωτική ζωή με πλήρη και ορθή εφαρμογή των οδηγιών 95/46/EΚ ((Οδηγία 95/46/EΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και την ελεύθερη κυκλοφορία των δεδομένων αυτών, ΕΕ L 281 της 23.11.1995, σελ. 31.)) και 97/66/EΚ ((Οδηγία 97/66/EΚ του Ευρωπαίκού Κοινοβουλίου και του Συμβουλίου της 15ης Δεκεμβρίου 1997 σχετικά με την επεξεργασία δεδομένων προσωπικού χαρακτήρα και την προστασία της ιδιωτικής ζωής στον τηλεπικοινωνιακό τομέα, ΕΕ L 24 της 30.1.1998, σελ.1.))[semigr ]

6. ζητεί από τα κράτη μέλη, το Συμβούλιο και την Επιτροπή να λάβουν τα αναγκαία μέτρα, προκειμένου να αποτραπεί η χρήση εικονικών εταιρειών που συστήνονται σύμφωνα με τη νομοθεσία κράτους μέλους ή τρίτης χώρας, με σκοπό τη νομιμοποίηση εσόδων από παράνομες δραστηριότητες, όπου η δραστηριότητα αυτή έχει δεόντως στενή σχέση με την Ευρωπαϊκή Ένωση[semigr ]

7. καλεί τα κράτη μέλη, το Συμβούλιο και την Επιτροπή να διασφαλίσουν την εφαρμογή της νομοθεσίας για την καταπολέμησης της νομιμοποίησης εσόδων από παράνομες δραστηριότητες στο έδαφος των κρατών μελών στα οποία δεν εφαρμόζεται κοινοτική νομοθεσία ή εφαρμόζεται μόνο κατά περιοριστικό τρόπο, τεκμηριώνοντας την υποχρέωση ειλικρινούς συνεργασίας και αρωγής που τα κράτη μέλη οφείλουν να επιδεικνύουν έναντι της Κοινότητας, που περιλαμβάνεται στην υποχρέωση που ορίζει το άρθρο 5 της Συνθήκης ΕΚ[semigr ]

8. ζητεί από όλους τους εμπλεκόμενους φορείς να λάβουν τα αναγκαία μέτρα προκειμένου να διασφαλίσουν την καθιέρωση λογικών προδιαγραφών για την καταπολέμηση της νομιμοποίησης εσόδων από παράνομες δραστηριότητες σε τρίτες χώρες 7

9. καλεί το Συμβούλιο να υποβάλει, δυνάμει του άρθρου 34 της Σύμβασης Europol, λεπτομερή αναφορά σχετικά με το έργο της Europol όσον αφορά τη νομιμοποίηση εσόδων από παράνομες δραστηριότητες προς το Ευρωπαϊκό Κοινοβούλιο[semigr ] απαιτεί την εκτεταμένη συμμετοχή της Europol στη διεθνή ανταλλαγή αστυνομικών στοιχείων σε εικαζόμενες δραστηριότητες νομιμοποίησης εσόδων[semigr ]

10. απαιτεί την πλήρη συμμετοχή του Ευρωπαϊκού Δικαστικού Δικτύου σε διαμεθοριακές ποινικές διαδικασίες, ιδίως όσον αφορά την έρευνα, το πάγωμα, την κατάσχεση και τη δήμευση περιουσιακών αξιών που έχουν νομιμοποιηθεί καθώς και κατά την δίωξη των δραστών αυτής της νομιμοποίησης[semigr ] απαιτεί περαιτέρω την εκτεταμένη πληροφόρηση όλων των δικαστών και εισαγγελέων στην ΕΕ όσον αφορά τις δυνατότητες της παροχής αρωγής από αυτό το δίκτυο[semigr ]

11. καλεί το Ευρωπαϊκό Κέντρο Παρακολούθησης Ναρκωτικών και Τοξικομανίας να δώσει μεγαλύτερη έμφαση στη συλλογή στοιχείων σχετικά με την νομιμοποίηση εσόδων από παράνομες δραστηριότητες 7

12. καλεί την Επιτροπή στην προσεχή πρότασή της για μία νέα οδηγία περί νομιμοποίησης εσόδων από παράνομες δραστηριότητες, να αντιμετωπίσει το θέμα της δυνατότητας ξεπλύματος κατά τη διάρκεια της περιόδου μετατροπής των εθνικών χαρτονομισμάτων και κερμάτων σε ευρώ[semigr ]

13. θεωρεί ότι το «προ-πλύσιμο» θα μπορούσε να αποτελέσει ένα πρόβλημα κατά τη διάρκεια αυτής της αλλαγής, και ότι τα μέτρα και οι εφαρμοζόμενοι έλεγχοι θα πρέπει να παραμείνουν μετά την αλλαγή με σκοπό να μπορέσουν να εντοπισθούν παρόμοιου είδους ποσά[semigr ]

14. καλεί την Επιτροπή και την Ευρωπαϊκή Κεντρική Τράπεζα να λάβουν μέτρα τα οποία θα ελαχιστοποιήσουν τον κίνδυνο ευρωπαϊκών χαρτονομισμάτων υψηλής ονομαστικής αξίας που θα μπορούσαν να καταστούν τα χαρτονομίσματα επιλογής για τη διαδικασία νομιμοποίησης εσόδων από παράνομες δραστηριότητες. Καλεί ως εκ τούτου, ο αριθμός των χαρτονομισμάτων 500 ευρώ να παραμείνει όσον το δυνατόν μικρότερος[semigr ]

15. καλεί την Επιτροπή και την Ευρωπαϊκή Κεντρική Τράπεζα να υποβάλλουν προτάσεις για να ελαχιστοποιηθούν οι κίνδυνοι από το ξέπλυμα χρημάτων στο πλαίσιο του ηλεκτρονικού χρήματος[semigr ]

16. θεωρεί ότι αποτελεί επιτακτική εντολή, στο πλαίσιο της ενιαίας αγοράς, του ενιαίου νομίσματος και της διευρύνσεως, για όλα τα κράτη μέλη και τις προενταξιακές χώρες να επιδείξουν την δέσμευσή τους να αντιμετωπίσουν τη διαδικασία νομιμοποίησης εσόδων από παράνομες δραστηριότητες κυρώνοντας, τουλάχιστον, την σύμβαση του Στρασβούργου[semigr ]

17. υπογραμμίζει την σημασία καθορισμού ενός ορίου 15.000 ευρώ (όλοι οι νέοι λογαριασμοί και οι συναλλαγές πάνω από αυτό το όριο θα πρέπει να ελέγχονται) με στόχο να αναγνωρίζονται ευκολότερα οι ύποπτες συναλλαγές πλέον εύκολα[semigr ] θεωρεί ότι αυτό το όριο θα πρέπει να υπόκειται σε αναθεώρηση με στόχο να εξασφαλισθεί ότι θα περιλαμβάνει όσο το δυνατόν περισσότερες ύποπτες συναλλαγές[semigr ]

18. συνιστά ιδιαιτέρως, ως τμήμα του αγώνα κατά της διαδικασίας νομιμοποίησης εσόδων από παράνομες δραστηριότητες στην Ευρώπη, τα κράτη μέλη να συνεχίσουν τις προσπάθειές τους ώστε οι «χώρες φορολογικού παραδείσου» να εφαρμόσουν το καθεστώς που προβλέπεται απο το κοινοτικό κεκτημένο[semigr ]

19. υπογραμμίζει την ιδιαίτερη σημασία εφαρμογής όλου του κοινοτικού κετημένου από τις υποψήφιες χώρες με ιδιαίτερη προσοχή την κατάργηση του τραπεζικού απορρήτου (ιδιαίτερα όσον αφορά τους αριθμημένους τραπεζικούς λογαριασμούς) στο σύνολο της ΕΕ.

20. αναθέτει στον Πρόεδρο να διαβιβάσει το παρόν ψήφισμα στην Επιτροπή, το Συμβούλιο, τη Europol, το Ευρωπαϊκό Κέντρο Παρακολούθησης Ναρκωτικών και Τοξικομανίας και τα κοινοβούλια των κρατών μελών.